**Výzva na predkladanie ponúk**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon“)

**Národné poľnohospodárske a potravinárske centrum,** ako verejný obstarávateľ podľa § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), si Vás v rámci zadávania zákazky s nízkou hodnotou podľa § 117 zákona dovoľuje vyzvať na predloženie ponuky.

1. Názov, adresa a kontaktné miesto verejného obstarávateľa

Názov organizácie**: Národné poľnohospodárske a potravinárske centrum**

Adresa organizácie: Hlohovecká 2, 951 41 Lužianky

IČO: 42337402

**Zastúpená:** Ing. Martin Polovka, PhD., generálny riaditeľ

Krajina: Slovenská republika

Internetová adresa organizácie:<http://www.nppc.sk>

Kontaktná osoba:  **Ing. Aneta Banásová**

Telefón:  037/6546 357

E-mail: obstaravanie@nppc.sk

Výzva vyhlásená: 3.10.2022

Postup VO: Zákazky s nízkou hodnotou podľa § 117 zákona o verejnom obstarávaní (bez zverejnenia, superreverzný postup)

Lehota na predkladanie ponúk: 13.10.2022 11:00

Otváranie ponúk: 13.10.2022 11:30

Ďalšie informácie možno získať na adrese a kontaktnom mieste uvedenom v tomto bode Výzvy na predkladanie ponúk (ďalej len ,,Výzva“).

1. Opis Predmetu zákazky

Názov zákazky: **Dodávka a montáž vyhrievacích telies – dielňa Borovce**

Druh zákazky: Služby

Hlavné miesto plnenia: NPPC – VÚRV Experimentálne pracovisko Borovce, 922 09 Borovce 60

**Spoločný slovník obstarávania (CPV):**

42515000-9 Kotol miestneho vykurovania

50531200-8 Služby na údržbu plynových zariadení

45331110-0 Inštalovanie kotlov

60000000-8 Dopravné služby (bez prepravy odpadu

 **Stručný opis zákazky:**

Predmetom zákazky je demontáž 3 zastaraných kotlov a následná montáž a inštalácia 2 nových kondenzačných kotlov v dielni NPPC – VÚRV Borovce, na základe zápisu v revíznych správach uvedených v Prílohe č.1 a súpisu prác uvedených v Prílohe č.2 tejto Výzvy.

Ak niektorý z použitých parametrov, alebo rozpätie parametrov v Prílohe č.2 identifikuje konkrétny typ výrobku, alebo výrobok konkrétneho výrobcu, verejný obstarávateľ umožní, v súlade s § 42 zákona o verejnom obstarávaní, nahradiť takýto výrobok ekvivalentným výrobkom pod podmienkou, že ekvivalentný výrobok bude spĺňať úžitkové, prevádzkové, priestorové a funkčné charakteristiky, ktoré sú nevyhnutné na zabezpečenie účelu, na ktorý je uvedený tovar určený. Pri výrobkoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

V prípade predloženia ekvivalentného tovaru, uchádzač na to v ponuke upozorní a uvedie technickú špecifikáciu tovaru, ktorý je ekvivalentom tovaru, požadovaného verejným obstarávateľom vrátane dôkazov o ekvivalentnosti toho výrobku.

*Cenová ponuka predmetu zákazky musí zahŕňať všetky náklady, ktoré dodávateľovi vzniknú s plnením predmetu zákazky, vrátane dopravných nákladov.*

1. obsah ponuky/Podmienky účasti
2. vyplnený ,,**Návrh na plnenie súťažných kritérií**“ v zmysle **Prílohy č.3** tejto Výzvy s ocenenou **Prílohou č. 2** v súlade s opisom a požiadavkami, definovanými v časti II. Opis predmetu zákazky.
3. **Doklady preukazujúce splnenie podmienok účasti -** Informácie a formálne náležitosti nevyhnutné na vyhodnotenie splnenia podmienok účasti týkajúcich sa **osobného postavenia:**
* § 32 ods. 1 písm. e) zákona – uchádzač musí byť oprávnený dodávať tovar, poskytovať služby alebo vykonávať stavebné práce, ktoré zodpovedajú predmetu zákazky. **Uchádzač nemusí predkladať v ponuke doklad o oprávnení, pokiaľ je tento doklad verejne prístupný**: napr.: výpis zo Živnostenského registra, Obchodného registra - túto skutočnosť si overí verejný obstarávateľ sám v príslušnom registri, v ktorom je uchádzač zapísaný. V opačnom prípade, ak doklad verejne prístupný nie je, požaduje sa kópia oprávnenia.
* § 32 ods. 1 písm. f) zákona – uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona. **Túto skutočnosť si overí verejný obstarávateľ sám na webovej stránke Úradu pre verejné obstarávanie a na základe predloženého vyhlásenia podľa prílohy č. 2 týchto súťažných podkladov**; V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená;
* dodávateľ aj jeho subdodávatelia musia zároveň spĺňať podmienky zákona č. 315/2016 Z.z. **o registri partnerov verejného sektora** a o zmene a doplnení niektorých zákonov a byť zapísaní v registri partnerov verejného sektora počas trvania platnosti uzavretej zmluvy, ak sa na nich vzťahuje povinnosť zápisu v danom registri - Túto skutočnosť si overí verejný obstarávateľ sám v registri partnerov VS pri podpise zmluvy;

V prípade, že doklady v zmysle bodu III.b, tejto Výzvy nie sú verejne dostupné, je možné ich preukázať nasledovným spôsobom: ako farebný sken originálu alebo ako sken čierno-bielej overenej fotokópie originálu. Splnenie podmienok účasti možno taktiež predbežne preukázať predložením podpísaného a opečiatkovaného čestného vyhlásenia o splnení týchto podmienok účasti a následne verejný obstarávateľ vyzve úspešného uchádzača na predloženie dokladov preukazujúcich ich splnenie, ak tie nebudú už súčasťou predloženej ponuky, a to v čase a spôsobom, určeným verejným obstarávateľom, v lehote nie kratšej ako päť pracovných dní odo dňa doručenia žiadosti.

**Verejný obstarávateľ vyhodnotí splnenie podmienok účasti v súlade s § 40 zákona o verejnom obstarávaní.**

1. **Návrh zmluvy** vyplnený a podpísaný osobou oprávnenou konať v mene uchádzača v zmysle **Prílohy č.4**
2. **Čestné vyhlásenie** podpísané štatutárom, v zmysle **Prílohy č.5** tejto Výzvy
3. **Zoznam subdodávateľov/Čestné vyhlásenie** podpísané štatutárom, v zmysle Prílohy č.6 - predloží iba úspešný uchádzač na základe oznámenia o prijatí ponuky
4. **Plnomocenstvo** – predloží uchádzač iba v prípade, ak ponuku, žiadosť o vysvetlenie, príp. iné doklady predkladá v predmetnom procese verejného obstarávania iná osoba ako osoba oprávnená podpisovať za uchádzača v súlade s dokladom o oprávnení dodávať predmet zákazky.
5. **Obhliadka**

Obhliadka miesta plnenia predmetu zákazky sa nevyžaduje, avšak verejný obstarávateľ ju umožní vo vopred dohodnutom termíne. Účasť na obhliadke je záujemca povinný oznámiť vopred prostredníctvom elektronického systému, cez ktorý sa realizuje predmetné verejné obstarávanie.

1. Predloženie ponuky/Lehota a Miesto

Uchádzač predloží ponuku elektronicky cez systém IS EVO

v lehote na predkladanie ponúk:

Dátum:13.10.2022

Čas: **11:00 hod.**

Ponuka, tiež doklady a dokumenty v nej predložené, musia byť vyhotovené v slovenskom jazyku alebo českom jazyku.

Lehota viazanosti ponúk: 31.12.2022

1. Možnosť predloženia ponuky:

Uchádzač predkladá ponuku na celý predmet zákazky.

1. Zdroj finančných prostriedkov

Predmet zákazky bude financovaný bezhotovostným platobným stykom z vlastných prostriedkov verejného obstarávateľa a z prostriedkov štátneho rozpočtu

1. Zmluva/Objednávka

Výsledkom zadávania tejto zákazky bude v zmysle zákona o verejnom obstarávaní uzatvorenie Zmluvy o dielo na predmet zákazky definovaný v bode II. tejto Výzvy

Miesto, termín a podmienky plnenia zmluvy/objednávky

1. Miesto plnenia: NPPC – VÚRV Experimentálne pracovisko Borovce, 922 09 Borovce 60
2. Termín plnenia: S úspešným uchádzačom bude uzavretá zmluva s termínom plnenia do 30 kal. dní od nadobudnutia účinnosti zmluvy
3. Variantné riešenie

Verejný obstarávateľ neumožňuje predložiť variantné riešenie.

1. Cena
2. ak je uchádzač platiteľom dane z pridanej hodnoty (ďalej len „DPH"), navrhovanú zmluvnú cenu uvedie v zložení:

## navrhovaná zmluvná cena v EUR bez DPH,

## sadzba DPH a výška DPH,

* navrhovaná zmluvná cena v EUR vrátane DPH;
1. ak uchádzač nie je platiteľom DPH, uvedie navrhovanú zmluvnú cenu v EUR celkom so všetkými nákladmi na plnenie predmetu zákazky. Na skutočnosť, že nie je platiteľom DPH, upozorní v ponuke;
2. uchádzač uvedie navrhovanú cenu vyjadrenú v mene EUR v Prílohe č. 3 tejto Výzvy ako cenu celkovú a nemennú, ktorá bude zahŕňať všetky náklady spojené s plnením celého predmetu zákazky.

**S poukazom na ustanovenie § 69 ods. 12 zákona č. 222/2004 Z. z. o dani z pridanej hodnoty v znení neskorších predpisov (ďalej len „Zákon o DPH“), ak uchádzač, ktorý je platcom DPH na území SR, využije prenos daňovej povinnosti, uvedie túto skutočnosť vo svojej ponuke *a aj napriek tomu, že výška DPH nebude predmetom fakturácie, zahrnie túto DPH do svojej ceny.***

*Uchádzač vypracuje svoju ponuku dôkladne a dôsledne, pričom dodatočné navyšovanie cien z dôvodov, ktoré uchádzač mohol vopred predvídať, príp. ktoré vzídu na základe nedôslednej prípravy svojej ponuky alebo nezarátania všetkých nákladov do ceny s ohľadom na charakter predmetu zákazky, nebude možné.*

1. Kritériá vyhodnotenia ponúk

**Najnižšia cena z posudzovaných cien v EUR vrátane DPH/v prípade neplatcu DPH najnižšia cena celkom**

**Pravidlá na uplatnenie kritéria/kritérií:**

Za úspešnú ponuku bude označená ponuka s najnižšou predloženou cenou za celý predmet zákazky v EUR s DPH/celkom v prípade neplatcu DPH.

Na základe kritérií na vyhodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel a s ktorým verejný obstarávateľ uzatvorí zmluvný vzťah

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky nevzniká žiadny nárok na úhradu nákladov, ktoré mu vznikli s prípravou a doručením ponuky.

1. Predpokladaná hodnota zákazky

Verejný obstarávateľ určil predpokladanú hodnotu zákazky v súlade s § 6 zákona o verejnom obstará-vaní, ako priemer cien predložených cenových ponúk bez DPH, vo výške **17 046,27 Eur bez DPH.**

1. Zrušenie zákazky

Verejný obstarávateľ si vyhradzuje právo zrušiť použitý postup zadávania zákazky alebo neuzatvoriť zmluvu s úspešným uchádzačom v prípade zmeny okolností, za ktorých sa vyhlásilo verejné obstarávanie a v prípade, ak cena úspešného uchádzača prevýši predpokladanú hodnotu zákazky.

**Prílohy:**

Príloha č. 1: Revízne správy (osobitná príloha v doc.formáte)

Príloha č. 2: Špecifikácia s cenovou kalkuláciou (osobitná príloha v xlsx.formáte)

Príloha č. 3: Návrh na plnenie súťažných kritérií (osobitná príloha v doc.formáte)

Príloha č. 4: Návrh zmluvy (osobitná prílohe v docx.formáte)

Príloha č. 5: Čestné vyhlásenie – (osobitná príloha v docx.formáte)

Príloha č. 6: Zoznam subdodávateľov/čestné vyhlásenie (osobitná príloha v docx.formáte) - predloží iba úspešný uchádzač na základe oznámenia o prijatí ponuky.